text: Kvinde indebrændt i Vejen
  22 oktober 2014 kl. 18.38
  En 29-årig kvinde er onsdag omkommet ved en brand på Rolighedsvej i Vejen. Det oplyser Syd- og Sønderjyllands Politi.
  Politiet er onsdag aften i gang med tekniske undersøgelser på brandstedet, der er en lejlighed på Rolighedsvej i Vejen.
  Brandvæsenet blev alarmeret kort efter kl. 15. Efterfølgende er en 29-årig kvinde fundet omkommet på brandstedet. Hendes 27-årige mand er anholdt i sagen.
  - Det er for tidligt at komme med flere detaljer og gisninger om, hvorvidt der er tale om en forbrydelse. Omstændigheder ved branden gør, at vi har anholdt manden. Ud over tekniske undersøgelser af lejligheden skal der foretages retsmedicinske undersøgelser, hvorefter vi torsdag tager stilling til, hvad der skal ske med den anholdte mand, siger efterforskningsleder Bent Thuesen til TV SYD.
  Vi efterforsker en brand i en lejlighed på Rolighedsvej i Vejen, hvor en kvinde er indebrændt. P.t. ikke ydeligere. #politidk
  
  
  